Document ID: 32000R1902

Kommissionens forordning (EF) nr. 1902/2000
af 7. september 2000
om tilpasning af visse fangstkvoter for 2000 i henhold til Rådets forordning (EF) nr. 847/96 om supplerende betingelser for forvaltningen af TAC og kvoter fra år til år
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 23,
under henvisning til Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år(3), særlig artikel 4, stk. 2, og
ud fra følgende betragtninger:
(1) I Rådets forordning (EF) nr. 48/1999(4), senest ændret ved forordning (EF) nr. 2598/1999(5), (EF) nr. 49/1999(6), (EF) nr. 51/1999(7), senest ændret ved Kommissionens forordning (EF) nr. 1619/1999(8), (EF) nr. 53/1999(9), senest ændret ved forordning (EF) nr. 1619/1999, (EF) nr. 54/1999(10), senest ændret ved forordning (EF) nr. 2472/1999(11), (EF) nr. 55/1999(12), (EF) nr. 57/1999(13), (EF) nr. 59/1999(14), (EF) nr. 61/1999(15), senest ændret ved forordning (EF) nr. 2473/1999(16), (EF) nr. 63/1999(17), senest ændret ved forordning (EF) nr. 1619/1999, (EF) nr. 65/1999(18), senest ændret ved forordning (EF) nr. 1619/1999, (EF) nr. 66/1999(19) og (EF) nr. 67/1999(20) er det fastsat, hvilke bestande der kan omfattes af foranstaltningerne i forordning (EF) nr. 847/96.
(2) Ved forordning (EF) nr. 2742/1999(21), senest ændret ved forordning (EF) nr. 1696/2000(22), fastsættes fangstkvoterne for visse bestande i 2000.
(3) I henhold til artikel 4, stk. 2, i forordning (EF) nr. 847/96 har nogle medlemsstater anmodet om, at en del af deres kvote tilbageholdes til overførsel til det følgende år. Inden for de i denne artikel anførte grænser lægger Kommissionen de tilbageholdte mængder til kvoten for 2000.
(4) I henhold til de oplysninger, som Kommissionen har modtaget, har nogle medlemsstater fanget mere end de tilladte landinger af nogle bestande i 1999. I henhold til artikel 5, stk. 1, i forordning (EF) nr. 847/96 foretages nedsættelserne af de nationale kvoter for 2000 i et omfang svarende til den mængde, der er fanget for meget, jf. dog artikel 5, stk. 2.
(5) I henhold til artikel 5, stk. 2, i forordning (EF) nr. 847/96 foretages der vejede nedsættelser af de nationale kvoter for 2000 i tilfælde af overskridelse af de tilladte landinger i 1998 for de bestande, der er identificeret som sådanne i artikel 5 i forordning (EF) nr. 48/1999 og bilag III hertil.
(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -
UDSTEDT FØLGENDE FORORDNING:
Artikel 1
De kvoter, der er fastsat i forordning (EF) nr. 2742/1999, forhøjes eller nedsættes som vist i bilaget.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. september 2000.

Labels: 11
18
6